હવે ચૂંટણી છે એ રાજ્યોમાં, અને અન્ય રાજ્યો પણ, બિનઅનામત વર્ગના લોકો સતત આ કાયદાના મામલે નારાજી વ્યક્ત કરી રહ્યા છે. કેટલાક જાણાકારોએ તાળો મેળવ્યો છે. તેઓ કહે છે કે આમ પણ બિનઅનામત વર્ગના લોકો બોલકા હોય છે તેઓ સતત સરકારને ભાંડી રહ્યા છે કે સરકાર એસસી-એસટીની જ ભેર તાણે છે. આવી સરકાર ના જોઈએ એવું પણ આ વર્ગના લોકો બોલે છે. તેથી તાળો એવો મેળવાયો છે કે સરકાર વિરુદ્ધની આ બહારથી દેખાડા ખાતરની નારાજીથી એસસી-એસટીને એમ થશે કે આ સરકાર તો સારી છે. આ સરકાર આપણું વિચારે છે, માટે આપણે આ સરકારને જવા ના દેવાય. તેથી બે શક્યતા છે. કાંતો વર્તમાન સરકારને જ મત આપશે અને નહિતો નોટા દબાવશે. નોટા દબાવે તોય ફાયદો છે, કેમ કે જાહેરમાં સરકારને ભાંડતો બિનઅનામત વર્ગ મત તો વર્તમાન સરકારને આપવાનો છે. જેથી સરવાળે થયો ફાયદો.